Diari Oficial de la Generalitat Valenciana


Sumari del DOGV 5414, del 26-12-2006 (2006/14485)

ORDE de 4 de desembre de 2006, del conseller d'Empresa, Universitat i Ciència, per la qual es convoquen ajudes per a l'organització de congressos, jornades i reunions de caràcter científic, tecnològic i humanístic.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5414

Data del DOGV
:   26-12-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/14899


Data del document
:   04-12-2006

Organisme emissor
:   Conselleria d'Empresa, Universitat i Ciència

Tipus de document
:   Ordre

Descriptors 

:   * institució pública
    * centre d'investigació
    * acta de congrés
    * personal d'investigació
    * universitat
    * progrés científic
    * tecnologia
    * societat sense fins de lucre
    * suport econòmic
    * política d'investigació
    * ajuda pública

ORDE de 4 de desembre de 2006, del conseller d'Empresa, Universitat i Ciència, per la qual es convoquen ajudes per a l'organització de congressos, jornades i reunions de caràcter científic, tecnològic i humanístic. [2006/14225]  
La Llei 7/1997, de 9 de desembre, de la Generalitat, de Foment i Coordinació de la Investigació Científica i del Desenvolupament Tecnològic, establix el marc normatiu en el qual s'ha de desplegar l'actuació de la Generalitat en esta matèria i les finalitats essencials que han de perseguir estes activitats de foment i de coordinació, s'inclouen entre estes, específicament, les de millorar tecnològicament el sistema productiu valencià i promoure la difusió i l'aprofitament dels resultats obtinguts de la investigació.  
D'acord amb el que disposa la dita llei, el Programa 542.50 .Investigació i Transferència Tecnològica., que s'inclou en els Pressupostos de la Generalitat per a cada exercici, establix i dota un sistema d'ajudes a la investigació que té entre els seus objectius bàsics incrementar els recursos humans del sistema valencià de I+D+i i facilitar la formació, el perfeccionament, la intercomunicació del personal investigador i la difusió de la investigació, la millora del nivell d'excel.lència i l'enfortiment de la capacitat competitiva del sistema valencià de I+D+i.  
Així mateix, el Decret 96/1998, de 6 de juliol, del Consell, pel qual es regula l'organització de la funció informàtica, la utilització dels sistemes d'informació i el registre de fitxers informàtics en l'àmbit de l'administració de la Generalitat, el Decret 87/2002, de 30 de maig, pel qual es regula la utilització de la firma electrònica avançada en la Generalitat i el Decret 18/2004, de 13 de febrer, de creació del Registre Telemàtic i regulació de les notificacions telemàtiques de la Generalitat, establixen i regulen la utilització de mitjans telemàtics en les actuacions administratives, i que contempla expressament les ajudes que es convoquen en esta orde com a procediments i tràmits susceptibles de la tramitació per mitjà del Registre Telemàtic de la Generalitat.  
Per tot allò, i fent ús de les atribucions que em conferix l'article 35 de la Llei de Govern Valencià i el Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència,  
ORDENE  
Article 1. Objecte i Finalitat  
L'Objecte de la present orde és convocar ajudes per a finançar l'organització de congressos, jornades i reunions de caràcter científic, tecnològic i humanístic dins de l'àmbit de la Comunitat Valenciana.  
Article 2. Sol·licitants i beneficiaris  
Poden sol.licitar estes ajudes i ser-ne beneficiaris les universitats públiques valencianes, els organismes públics d'investigació amb personalitat jurídica pròpia i les entitats públiques o privades amb finalitat investigadora legal o estatutària i personalitat jurídica pròpia, i que no tinguen ànim de lucre, ubicats a la Comunitat Valenciana.  
Poden presentar propostes, per mitjà de l'organisme i com a investigador responsable de l'execució del projecte, el personal docent i investigador (PDI) de les universitats públiques valencianes i el personal investigador de la resta d'entitats. Este personal ha de posseir el títol de doctor i tindre formalitzada la vinculació estatutària o contractual amb l'entitat beneficiària en el moment de la sol.licitud i ha de mantindre la vinculació almenys durant el període d'execució de l'ajuda.  
Article 3. Finançament de la convocatòria  
Esta convocatòria recull accions a desplegar durant l'any 2007. Les concessions estan condicionades a l'existència de crèdit adequat i suficient per a això en els pressupost de la Generalitat per a l'any 2007.  
El pagament anticipat ha de ser possible si la Llei de Pressuposts de la Generalitat per a l'any 2007 així ho establix.  
En compliment del que preveu l'article 47.11 del Text Refós de la Llei d'Hisenda Pública, i d'acord amb el que la Llei de Pressuposts de la Generalitat establix per a l'any 2007, per orde la Conselleria d'Empresa, Universitat i Ciència ha de donar-se publicitat a les línies de subvenció i a l'import global màxim destinat a la concessió de les ajudes previstes en la present disposició.  
Article 4. Formalització de les sol·licituds  
1. Els models impresos normalitzats (sol·licituds i la resta de documentació) han d'estar a disposició en la següent l'adreça d'internet: htpp://www.gva.es/industria/invest/invest.htm  
2. Les sol.licituds han d'adequar-se als models normalitzats i s'ompliran per mitjà dels mitjans telemàtics que faciliten els servidors d'informació de la Conselleria d'Empresa, Universitat i Ciència. Els sol.licitants que no utilitzen la firma electrònica avançada han d'imprimir les pàgines preceptives que resulten de l'ús dels mitjans telemàtics i les han de presentar, una vegada complimentades amb les corresponents firmes originals en qualsevol dels llocs previstos en la Llei 30/1992, de 26 de novembre, modificada per la Llei 4/99 de Règim Jurídic de les Administracions Públiques i del Procediment Administratiu Comú.  
3. L'imprés de sol·licitud ha d'acompanyar-se amb els següents documents:  
a) Curriculum vitae de l'investigador responsable del projecte.  
b) Composició del comitè científic.  
c) Programa científic.  
d) Pressupost d'ingressos i gastos, detallat per conceptes i activitats, ha d'acompanyar-se amb les factures proforma.  
e) Historial cientificotècnic del comitè científic.  
f) Compromís de confinançament atorgat o que s'haja sol.licitat a altres institucions.  
g) Resultats científic i tècnics d'altres ajudes concedides per la Generalitat, de l'investigador responsable.  
h) Historial cientificotècnic dels últims tres anys de l'equip o grup d'investigació.  
4. Les sol.licituds han de tindre la firma del representant legal de l'entitat i de l'investigador responsable del projecte.  
En cas de presentació telemàtica de sol.licituds, la firma del representant legal de l'entitat ha d'acreditar-se per mitjà de la relació firmada de tots els projectes que la universitat o l'entitat pública o privada d'investigació presenten.  
5. La presentació de la sol.licitud comporta, excepte denegació expressa del sol.licitant, l'autorització a l'òrgan gestor per a demanar els certificats que emet l'Agència Estatal d'Administració Tributària, la Tresoreria General de la Seguretat Social i la Conselleria d'Economia, Hisenda i Ocupació que acrediten el compliment del sol.licitant de les seues obligacions tributàries i amb la Seguretat Social, en els termes establits en l'Orde de 30 de maig de 1996.  
6. La fitxa de manteniment de tercers amb les dades de domiciliació bancària han de ser presentades per les entitats beneficiàries una vegada dictada la resolució de concessió de les ajudes, en els casos en què resulte necessari.  
7. En cas d'entitats privades, llevat que la documentació ja es trobe en poder de l'administració actuant, l'imprés de sol·licitud s'acompanya de còpia dels Estatuts o documentació acreditativa de la constitució de l'entitat sol.licitant, i còpia del document acreditatiu de la representació legal de la persona que dóna conformitat a la sol.licitud en nom de l'entitat sol.licitant, així com la fotocòpia del seu DNI (en cas de no fer ús de la via de presentació telemàtica amb firma electrònica avançada).  
8. La sol.licitud ha d'acompanyar-se amb una declaració responsable del representant legal de l'entitat que no estan immersos en les prohibicions previstes en l'article 13 de la Llei 38/2003, de la General, amb menció expressa que es troben al corrent en el pagament d'obligacions per reintegrament de subvencions.  
Article 5. Termini de presentació  
El termini de presentació de sol·licituds és d'un mes des de l'endemà de la publicació d'esta orde en el Diari Oficial de la Generalitat.  
Article 6. Import i concepte de les ajudes  
Les ajudes consistixen en una subvenció per import de fins 6.000 euros, que s'establix d'acord amb els criteris de selecció i d'avaluació.  
Les ajudes han de destinar-se a finançar qualsevol de les activitats següents:  
a) Els gastos preparatoris de l'activitat: viatges, estades i participació dels organitzadors,  
b) Els viatges, estades i participació dels ponents i conferenciants.  
Article 7. Instrucció del procediment  
1. L'òrgan encarregat de la instrucció del procediment és la Direcció General d'Investigació i Transferència Tecnològica que, d'ofici, ha d'acordar totes les actuacions necessàries per a la determinació, el coneixement i la comprovació de les dades en virtut de les quals ha de dictar-se la resolució.  
2. Si la documentació aportada és incompleta o presenta errades esmenables ha de requerir-se, per mitjà d'anunci en el servidor d'informació de la Conselleria d'Empresa, Universitat i Ciència (http://www.gva.es/industria/invest/invest.htm), les entitats o persones sol.licitants perquè, en el termini de 10 dies esmene la falta o acompanye els documents preceptius, amb l'advertència que si no es fa, ha de tindre's desistit de la seua sol.licitud, d'acord amb el que establix l'article 71 de la LRJAE i amb els efectes que preveu l'article 42.1 de la citada llei. Addicionalment, també es pot comunicar la dita incidència per correu electrònic.  
3. L'avaluació i la selecció de les sol·licituds ha de fer-se tenint en compte exclusivament la documentació aportada en la sol·licitud, per la qual cosa es prescindix del tràmit d'audiència, d'acord amb el que disposa l'article 84 de la Llei 30/1992, de 26 de novembre.  
Article 8. Criteris de selecció i avaluació  
1. La selecció de les sol·licituds es fa tenint en compte els següents criteris i en la proporció que s'específica en cada un:  
a) La qualitat i la rellevància cientificotecnològica de l'activitat que es proposa (35%).  
b) La valoració del Comitè (35%)  
c) L'interès de l'activitat per al desplegament de la política de I+D+i de la Comunitat Valenciana (10%)  
d) L'àmbit de projecció del congrés o reunió (10%)  
e) Resultats de la investigació (patents, publicacions...) obtinguts amb ajudes i beques concedides per la Generalitat amb anterioritat de l'investigador responsable (10%)  
2. La Direcció General d'Investigació i Transferència Tecnològica pot demanar assessorament d'experts que el director general d'Investigació i Transferència Tecnològica designa.  
3. Vista la dita avaluació, un òrgan col.legiat format per un nombre imparell de membres, que el director general d'Investigació i Transferència Tecnològica designa, ha d'elevar la corresponent proposta de resolució al director general d'Investigació i Transferència Tecnològica.  
Article 9. Resolució  
1. Una vegada finalitzat el procés d'avaluació, la concessió o la denegació de les ajudes ha d'acordar-se per resolució del director general d'Investigació i Transferència Tecnològica, per delegació del conseller d'Empresa, Universitat i Ciència. La resolució del procediment ha de notificar-se a les persones interessades d'acord amb el que preveu l'article 58 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per mitjà de la publicació en la pàgina web abans mencionada i en el tauler d'anuncis de la Conselleria d'Empresa, Universitat i Ciència (C/ Colom, 66 de València). Esta publicació substituïx la notificació d'acord amb el que preveu l'article 59.6.b) de la LRJAPAC. A l'efecte del que disposa l'article 18 de la Llei General de Subvencions, la resolució ha de publicar-se també en el Diari Oficial de la Generalitat.  
2. El termini màxim per a resoldre les sol.licituds presentades i per a la concessió de les ajudes que establix la present convocatòria és de sis mesos des de la data de finalització del termini de presentació de sol.licituds. El còmput d'este termini s'interromp durant el termini requerit per a l'esmena i millora de la sol.licitud per part de l'interessat. Transcorregut el dit termini sense que s'haja dictat resolució s'entén desestimada la sol.licitud de concessió d'ajuda, en els terminis previstos en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. L'import de les ajudes regulades en esta orde en cap cas pot ser d'una quantia que, aïlladament o en concurrència amb subvencions i ajudes atorgades per altres administracions o ens públics o privats, de qualsevol nacionalitat, supere el cost de l'activitat que ha de desplegar el beneficiari. En este cas, la subvenció principal siga la de la Generalitat, correspon el reintegrament de l'excés obtingut sobre el cost de l'activitat desplegada.  
Article 10. Obligacions dels beneficiaris  
1. Els beneficiaris ha de sotmetre's a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 14 de la Llei 38/2003, de 17 de novembre, General de Subvencions, en relació amb l'article 47 de la Llei d'Hisenda Pública de la Generalitat.  
2. Els beneficiaris tenen l'obligació de realitzar les activitats subvencionades en els terminis de la resolució de concessió, i a justificar la realització en els terminis establits.  
3. En particular, els beneficiaris tenen l'obligació de:  
a) Realitzar l'activitat que fonamente la concessió de la subvenció en la data compresa entre l'1 de gener i el 31 de desembre de 2007. Qualsevol canvi introduït en les condicions de realització de l'activitat ha de ser comunicat a la Direcció General d'Investigació i Transferència Tecnològica, per a la seua autorització o denegació, si procedix.  
b) Acreditar, davant la Direcció General d'Investigació i Transferència Tecnològica la realització de l'activitat o l'adopció del comportament, i també el compliment dels requisits i de les condicions que determinen la concessió o gaudi de l'ajuda.  
c) Facilitar les actuacions de control financer que corresponen a la Intervenció General de la Generalitat, i altres òrgans de control de les institucions autonòmiques, en relació amb les subvencions concedides.  
d) Comunicar a la Direcció General d'Investigació i Transferència Tecnològica l'obtenció de subvencions o ajudes per a la mateixa finalitat, procedents de qualsevol administració o ens públic o privat de qualsevol nacionalitat, a l'efecte del que disposa l'article 30.4 de la Llei General de Subvencions.  
e) Reintegrar, quan corresponga segons el que preveu l'article 37 de la Llei 38/2003, de 17 de novembre, General de Subvencions, i en el termini legalment establit, els imports corresponents a les ajudes concedides, i remetre còpia del document acreditatiu del reintegrament a la Direcció General d'Investigació i Transferència Tecnològica. En este últim cas el reintegrament ha d'identificar necessàriament, amb claredat, l'entitat beneficiària i la denominació del projecte per al qual es va atorgar l'ajuda. No poden concedir-se altres ajudes a l'entitat beneficiària, en el mateix exercici ni en exercicis posteriors, mentre no s'ha procedit al reintegrament.  
f) Quan les entitats beneficiàries hagen d'aportar, d'acord amb la legislació que els és d'aplicació, garanties per a la bestreta de subvencions, la garantia consistix en un aval bancari per un import igual a la quantitat anticipada.  
g) Fer constar en les memòries anuals que es redacten, així com en els treballs i activitats realitzades, el patrocini de la Generalitat.  
h) Justificar la subvenció d'acord amb l'article 13 de la present orde, en els termes i terminis assenyalats en la resolució de concessió, que han de ser com a màxim els assenyalats en el mencionat article.  
Article 11. Gastos subvencionables  
Les ajudes previstes en esta convocatòria han de tindre la forma de subvenció, que ha de complir allò disposat en l'article 31 de la Llei 38/2003, de 17 de novembre, General de Subvencions. En cap cas són subvencionables els gastos exclosos en el dit article. En este sentit, els tributs són gastos subvencionables quan el beneficiari de la subvenció els pague efectivament. En cap cas es consideren gastos subvencionables els impostos indirectes quan siguen susceptibles de recuperació o de compensació, ni els impostos personals sobre la renda.  
Article 12. Seguiment i control de les actuacions  
1. El director general d'Investigació i Transferència Tecnològica, ha d'establir els procediments adequats per a això, i ha de designar, si és el cas, els òrgans, les comissions o els experts que estime necessaris per a realitzar les oportunes actuacions de seguiment i comprovació de l'aplicació de l'ajuda.  
2. Tota alteració de les condicions tingudes en compte per a la concessió o, si és el cas, l'obtenció amb posterioritat a la presentació de la sol.licitud d'altres ajudes públiques o privades que, en conjunt, superen el cost de l'activitat, poden donar lloc a la modificació de la resolució de concessió o minoració de la subvenció concedida.  
3. L'incompliment total o parcial dels requisits i obligacions establides en la present orde i la resta de normes que són d'aplicació, així com de les condicions que s'establisquen en la corresponent resolució de concessió comporta, amb l'audiència prèvia a la persona interessada.  
a) Deixar sense efecte la subvenció concedida o minorar-la en cas d'incompliment parcial de l'actuació o la justificació per quanties inferiors.  
b) En cas que s'haja produït el cobrament anticipat, el reintegrament total o parcial de l'ajuda concedida, junt amb els interessos legals corresponents, d'acord amb el que disposa l'article 47 de la Llei d'Hisenda Pública de la Generalitat.  
En particular, són causes d'incompliment les següents:  
a) Incompliment de l'obligació de justificació en els termes establits o la justificació insuficient d'esta.  
b) Incompliment de la finalitat per a la qual va ser concedida l'ajuda.  
c) Quan resulta acreditada, per mitjà del seguiment que de les accions subvencionades efectua la Direcció General d'Investigació i Transferència Tecnològica, la inadequació del gasto efectivament realitzat al proposat i al realitzat.  
4. Quan en l'exercici de les funcions d'inspecció o control, es deduïsquen indicis de la incorrecta obtenció, gaudi o destinació de l'ajuda percebuda, els agents encarregats de les dites funcions poden acordar la retenció de les factures, documents equivalent o substitutius i de qualsevol altre document relatiu a les operacions en que es manifesten els dits indicis.  
Article 13. Justificació de les ajudes  
1. Els beneficiaris d'estes ajudes han d'acreditar la realització de l'activitat d'investigació i el compliment de la finalitat que determine la concessió i gaudi de la subvenció, d'acord amb el que disposa l'article 14 de la Llei de Subvencions.  
2. Sense perjuí de les instruccions que pot dictar el director general d'Investigació i Transferència Tecnològica, els beneficiaris tenen l'obligació de presentar la següent documentació per l'import de la subvenció concedida com a justificació de les ajudes rebudes:  
a) Les universitats públiques valencianes, el Consell Superior d'Investigacions Científics i les entitats de l'article 64 de la Llei d'hisenda Pública de la Generalitat han de justificar les ajudes per mitjà de certificació expedida per l'òrgan competent on ha d'expressar que l'ajuda concedida que ha sigut correctament assentada en la comptabilitat de l'entitat, que els fons han sigut destinats a realitzar l'activitat per a la qual concedides i que la documentació original acreditativa del gasto realitzat i efectivament pagat es troba en les dependències d'esta, a disposició de la Direcció General d'Investigació i Transferència Tecnològica de la Intervenció General de la Generalitat i de la Sindicatura de Comptes, ha d'adjuntar-se una relació detallada de les actuacions realitzades i a les quals ha donat suport, amb indicació de cada un dels gastos fets, amb identificació del creditor i del document, l'import, data d'emissió i data de pagament.  
b) La resta d'entitats públiques o privades, junt amb la citada relació, han de presentar els originals o còpies compulsades dels justificants dels gastos realitzats (factures i la resta de documents de valor probatori equivalent amb validesa en el tràfic jurídic mercantil o amb eficàcia administrativa) i efectivament pagats (transferències, rebudes, etc.) com a conseqüència de les actuacions a les quals dóna suport esta subvenció, a nom de l'entitat beneficiària, expedits d'acord amb la normativa vigent.  
c) Aportar una relació detallada dels fons propis, altres subvencions i ingressos que hagen finançat l'activitat subvencionada, amb indicació de l'import i la seua procedència.  
d) Aportar una declaració responsable firmada pel representant legal de l'entitat acreditativa del compliment de les obligacions establides en la Llei 38/2003, de 17 de novembre, General de Subvencions, amb expressa menció de trobar-se al corrent en el pagament d'obligacions per reintegrament de subvencions.  
e) Ha de justificar-se el compliment de les normes sobre seguiment cientificotècnic per mitjà dels següents documents:  
a) Memòria de les activitats realitzades (justificativa del compliment de les condicions imposades en la concessió de subvenció) amb indicació dels resultats obtinguts.  
b) Programa científic definitiu.  
c) Un exemplar dels fullets, cartells i publicacions que hagen sigut objecte de l'ajuda.  
3. El termini per a la presentació de les justificacions acaba el 31 de gener de 2008 en el cas de pagament anticipat i el 15 de desembre de 2007 en la resta de casos, llevat que es fixe un termini diferent en la resolució de concessió.   
En qualsevol cas ha de quedar acreditada en la documentació oficial del congrés i publicacions, el patrocini de la Generalitat. L'omissió d'esta obligació suposa un cas d'incompliment que preveu l'article 12.3 d'esta orde.  
Article 14. Cessió de dades  
La participació en la present convocatòria implica l'acceptació de la cessió, a favor de les administracions públiques, de les dades contigudes en la sol.licitud presentada com, si és el cas, en la resolució de concessió, a l'efecte d'estadística, d'avaluació i de seguiment.  
Article 15. Principis que han de respectar les entitats d'investigació  
1. Els projectes han de respectar els principis fonamentals que la Declaració d'Hèlsinki (Assemblea Mèdica Mundial) establix, en el Conveni del Consell d'Europa relatiu als drets humans i la Biomedicina, en la Declaració Universal de la UNESCO sobre el genoma humà i els drets humans, així com els requisits establits en la legislació espanyola en l'àmbit de la investigació Biomèdica, la protecció de dades i la Bioètica.  
2. El projectes que impliquen la investigació en humans o la utilització de mostres d'origen humà han de tindre l'autorització preceptiva que emet el comitè d'Ètica corresponent, constituït d'acord amb la normativa legal vigent. El president o el secretari del dit comitè ha d'expedir l'autorització i s'hi fa constar la referència a l'acta de la sessió en què va prendre's l'acord.  
1. Els projectes que impliquen experimentació anima han d'atendre el que disposa la normativa vigent i en particular el Reial Decret 11735/2005, sobre protecció dels animals utilitzats per a l'experimentació i altres fins científics.  
2. Els projectes que impliquen la utilització d'organismes modificats genèticament han d'atendre el que disposa la Llei 9/2003, de 25 d'abril, sobre la utilització confinada, alliberament voluntari i comercialització d'organismes modificats genèticament, i en els reglament de desplegament.  
Article 16. Responsabilitats  
La Generalitat no és responsable de l'actuació del personal investigador beneficiari de les ajudes, ni del danys i el perjuís que puguen esdevenir, sempre que el dits danys o perjuís siguen imputables a este.  
Article 17. Normes supletòries  
En allò que no preveu la present orde cal atendre el que disposen les normes que són d'aplicació, i en especial les següents:  
a) La Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
b) El text refós de la Llei d'Hisenda Pública de la Generalitat aprovat pel Decret Legislatiu de 26 de juny de 1991.  
c) La Llei de Pressuposts de la Generalitat per a l'exercici a què corresponen les ajudes.  
d) La Llei 38/2003, de 17 de novembre, General de Subvencions.  
DISPOSICIONS FINALS  
Primera  
Es faculta el director general d'Investigació i Transferència Tecnològica perquè dicte les resolucions necessàries per a l'aplicació, el desplegament i la interpretació de la present orde, i delega en ell la competència per a resoldre la concessió o la denegació de les ajudes a què fa referència esta convocatòria, així com l'autorització i la disposició de crèdit, la formulació de propostes de pagament d'estes i la resta d'actes de gestió comptable per a l'execució de la resolució.  
Segona  
La present orde entrarà en vigor l'endemà de la seua publicació en el Diari Oficial de la Generalitat Valenciana.  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la l present orde que posa fi a la via administrativa es pot interposar amb caràcter potestatiu recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició ha d'interposar-se davant el conseller d'Empresa, Universitat i Ciència en el termini d'un mes comptador des de l'endemà de la publicació de la present orde en el Diari Oficial de la Generalitat.  
b) El recurs contenciós administratiu ha de plantejar-se davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de la present orde en el Diari Oficial de la Generalitat.  
València, 4 de desembre de 2006   
El conseller d'Empresa, Universitat i Ciència  
JUSTO NIETO NIETO